钦定古今图书集成/明伦汇编/闺媛典/第361卷 > 上虞寡妇
## 钦定古今图书集成/明伦汇编/闺媛典/第361卷 > 上虞寡妇

按《后汉书孟尝列传》：“上虞有寡妇，至孝养姑。姑年老
寿终，夫女弟先怀嫌忌，乃诬妇厌苦供养，加鸩其母，
列讼县庭。郡不加寻察，遂结竟其罪。尝先知枉状，备
言之于太守，太守不为理，尝哀泣外门，因谢病去，妇
竟冤死。自是郡中连旱二年，祷请无所获。后太守殷
丹到官，访问其故，尝诣府具陈寡妇冤诬之事，即刑”
讼女而祭妇墓。“天应澍雨，谷稼以登。”